विशेषज्ञों ने इस नतीजे पर पहुंचने के लिए 19,000 मरीजों पर अध्ययन किया। इस शोध में शामिल सभी मरीजों को या तो पहले हार्ट अटैक हो चुका था या फिर वे हृदय संबंधी अन्य समस्या से पीडि़त थे। जब खान-पान, एक्‍सरसाइज और स्‍टेटिन से उनका बैड कोलेस्‍ट्रॉल कम नहीं हुआ तो उन्‍हें एलिरोक्यूमैब इंजेक्‍शन दिया गया। शोध के दौरान देखा गया कि एलिरोक्यूमैब इंजेक्‍शन से हृदय संबंधी बड़ी समस्याओं के खतरे को 15 फीसदी तक कम करने में सफलता मिली। बाजार में यह दवा ‘प्रालुएंट’ के नाम से उपलब्ध है। जिन मरीजों के कोलेस्ट्रॉल का स्तर बहुत ज्यादा था और उन्हें प्रालुएंट और स्टेटिन एक साथ देने पर हृदय संबंधी समस्याओं का खतरा 24 फीसदी तक कम हो गया।